b'\n_START_ARTICLE_\nVeliki \xc4\x8detrtek\n_START_PARAGRAPH_\nVeliki \xc4\x8detrtek je premakljiv kr\xc5\xa1\xc4\x8danski praznik, ki je vsako leto v tednu po cvetni nedelji. _NEWLINE_  _NEWLINE_Kristjani ga praznujejo na \xc4\x8detrtek pred veliko no\xc4\x8djo. Veliki \xc4\x8detrtek skupaj z velikim petkom in veliko soboto sestavlja velikono\xc4\x8dno tridnevje. _NEWLINE_Na veliki \xc4\x8detrtek pri dopoldanski ma\xc5\xa1i \xc5\xa1kof posveti obredna olja: krstno olje, bolni\xc5\xa1ko olje in sveto krizmo. Ta olja se pozneje med letom uporabljajo pri podeljevanju zakramentov krsta, birme, bolni\xc5\xa1kega maziljenja in duhovni\xc5\xa1kega posve\xc4\x8denja._NEWLINE_Glavno vsebino praznika izra\xc5\xbea ve\xc4\x8derna ma\xc5\xa1a, ki je spomin na Jezusovo zadnjo ve\xc4\x8derjo. Ob ustreznem evangeljskem odlomku se kristjani spominjajo, da je Jezus v \xc4\x8detrtek, preden je bil izdan, ve\xc4\x8derjal s svojimi u\xc4\x8denci. Pri tej ve\xc4\x8derji je ustanovil zakrament evharistije in duhovni\xc5\xa1kega posve\xc4\x8denja, ter u\xc4\x8dence pozval, naj se ljubijo med seboj. _NEWLINE_V ma\xc5\xa1o je lahko vklju\xc4\x8den tudi obred umivanja nog v spomin na \xc4\x8das zadnje ve\xc4\x8derje, ko je Jezus umival noge apostolom s \xc4\x8dimer je simboli\xc4\x8dno prikazal, da je slu\xc5\xbeabnik ljudem.'